Kommissionens forordning (EF) nr. 1636/2001

af 23. juli 2001

om ændring af Rådets forordning (EØF) nr. 2018/93 om indberetning af statistiske oplysninger om medlemsstaternes fangster og fiskeriaktivitet i det nordvestlige Atlanterhav

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2018/93 af 30. juni 1993 om indberetning af statistiske oplysninger om medlemsstaternes fangster og fiskeriaktivitet i det nordvestlige Atlanterhav(1), særlig artikel 2, stk. 4, og artikel 4, og

ud fra følgende betragtninger:

(1) På det niende møde mellem parterne i Konventionen om International Handel med Udryddelsestruede Vilde Dyr og Planter (CITES) i 1994 blev FN's fødevare- og landbrugsorganisation (FAO) og de regionale fiskeriorganisationer anmodet om at overvåge fangst- og handelsdata vedrørende selachier (haj- og rokkearter).

(2) Det Videnskabelige Råd for Organisationen for Fiskeriet i det Nordvestlige Atlanterhav (NAFO) har konstateret, at der fanges selachier (haj- og rokkearter) i det nordvestlige Atlanterhav, og har anmodet de kontraherende parter i NAFO-konventionen om at indberette fangst af disse fiskearter i Statlant 21A- og 21B-spørgeskemaerne, der administreres af FAO.

(3) Der er behov for at ændre bilag I til forordning (EØF) nr. 2018/93, som svarer til de ovennævnte Statlant 21A- og 21B-spørgeskemaer, for at Fællesskabet kan opfylde sine forpligtelser som kontraherende part i NAFO-konventionen.

(4) NAFO's Videnskabelige Råd har vedtaget visse ændringer til beskrivelsen af underområder og -afsnit i det nordvestlige Atlanterhav, samt ændringer og tilføjelser til definitioner og koder, der skal anvendes ved indberetning af fangstdata.

(5) Ifølge artikel 4, stk. 2, i forordning (EØF) nr. 2018/93 kan medlemsstaterne efter Kommissionens forudgående godkendelse fremsende data i en anden form eller på et andet medium end det, der er angivet i forordningens bilag V.

(6) Flere medlemsstater har anmodet om tilladelse til at fremsende data i en anden form eller på et andet medium end det i bilag V til forordning (EF) nr. 2018/93 anførte (som svarer til de ovennævnte Statlant-spørgeskemaer).

(7) De i denne forordning fastsatte foranstaltninger er i overensstemmelse med udtalelse fra Den Stående Landbrugsstatistiske Komité, der er nedsat ved Rådets afgørelse 72/279/EØF(2) -

UDSTEDT FØLGENDE FORORDNING:

Artikel 1

Bilag I, III og IV til forordning (EØF) nr. 2018/93 erstattes af bilag I, II og III til denne forordning.

Artikel 2

Medlemsstaterne kan fremsende data i det format, der er beskrevet i denne forordnings bilag IV.

Artikel 3

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. juli 2001.

På Kommissionens vegne

Pedro Solbes Mira

Medlem af Kommissionen

(1) EFT L 186 af 28.7.1993, s. 1.

(2) EFT L 179 af 7.8.1972, s. 1.

BILAG I

LISTE OVER FISKEARTER, SOM INDGÅR I FANGSTSTATISTIKKERNE FOR ERHVERVSFISKERIET I DET NORDVESTLIGE ATLANTERHAV

Medlemsstaterne skal indberette fangstdata for de fiskearter, der i nedenstående liste er mærket med en stjerne (*). Det er frivilligt, om medlemsstaterne ved indberetning af fangster af de øvrige arter specificerer arten nærmere. I tilfælde, hvor der ikke indberettes data for de enkelte arter, skal dataene dog indberettes som aggregerede kategorier. Medlemsstaterne kan indberette data for arter, som ikke er opført på listen, forudsat at arterne er klart specificerede.

Anmærkning:

"n.e.i." er forkortelsen for "not elsewhere identified" (ikke andetsteds specificeret)

>TABELPOSITION>

BILAG II

BESKRIVELSE AF DE NAFO-UNDEROMRÅDER OG -AFSNIT, DER ANVENDES I FORBINDELSE MED FISKERISTATISTIKKER OG -BESTEMMELSER I DET NORDVESTLIGE ATLANTERHAV

De i artikel XX i Konventionen om Organisationen for Fiskeriet i det Nordvestlige Atlanterhav udpegede videnskabelige og statistiske underområder, afsnit og underafsnit er som følger:

Underområde 0

Den del af det i NAFO-konventionen fastlagte område, der mod syd afgrænses af en linje, der udgår i østlig retning fra et punkt på 61°00' nordlig bredde og 65°00' vestlig længde til et punkt på 61°00' nordlig bredde og 59°00' vestlig længde; derfra i sydøstlig retning langs en kompaslinje til et punkt på 60°12' nordlig bredde og 57°13' vestlig længde; derfra afgrænset mod øst af en række geodætiske linjer, der forbinder følgende punkter:

>TABELPOSITION>

og derfra ret nord til parallellen 78°10' nordlig bredde; og afgrænset mod vest af en linje, der udgår fra 61°00' nordlig bredde og 65°00' vestlig længde og fortsætter i nordvestlig retning langs en kompaslinje til East Bluff på Baffin Islands kyst (61°55' nordlig bredde og 66°20' vestlig længde), og derfra i nordlig retning langs den 80. vestlige længdegrad i farvandet mellem Baffin Island, Bylot Island, Devon Island og Ellesmere Island op til parallellen 78°10' nordlig bredde; og afgrænset mod nord af parallellen 78°10' nordlig bredde.

Underområde 0 er inddelt i to afsnit

Afsnit 0 A

Den del af underområdet, der er beliggende nord for parallellen 66°15' nordlig bredde.

Afsnit 0 B

Den del af underområdet, der er beliggende syd for parallellen 66°15' nordlig bredde.

Underområde 1

Den del af det i NAFO-konventionen fastlagte område, der er beliggende øst for underområde 0 samt nord og øst for en kompaslinje, der forbinder et punkt på 60°12' nordlig bredde og 57°13' vestlig længde med et punkt på 52°15' nordlig bredde og 42°00' vestlig længde.

Underområde 1 er inddelt i seks afsnit

Afsnit 1 A

Den del af underområdet, der er beliggende nord for parallellen 68°50' nordlig bredde (Christianshåb).

Afsnit 1 B

Den del af underområdet, der er beliggende mellem parallellerne 66°15' nordlig bredde (5 sømil nord for Umanarsugssuak) og 68°50' nordlig bredde (Christianshåb).

Afsnit 1 C

Den del af underområdet, der er beliggende mellem parallellerne 64°15' nordlig bredde (4 sømil nord for Godthåb) og 66°15' nordlig bredde (5 sømil nord for Umanarsugssuak).

Afsnit 1 D

Den del af underområdet, der er beliggende mellem parallellerne 62°30' nordlig bredde (Frederikshåb Gletscher) og 64°15' nordlig bredde (4 sømil nord for Godthåb).

Afsnit 1 E

Den del af underområdet, der er beliggende mellem parallellerne 60°45' nordlig bredde (Cape Desolation) og 62°30' nordlig bredde (Frederikshåb Gletscher).

Afsnit 1 F

Den del af underområdet, der er beliggende syd for parallellen 60°45' nordlig bredde (Cape Desolation).

Underområde 2

Den del af det i NAFO-konventionen fastlagte område, der er beliggende øst for meridianen 64°30' vestlig længde i Hudsonstrædet, syd for underområde 0, syd og vest for underområde 1 og nord for parallellen 52°15' nordlig bredde.

Underområde 2 er inddelt i tre afsnit

Afsnit 2 G

Den del af underområdet, der er beliggende nord for parallellen 57°40' nordlig bredde (Cape Mugford).

Afsnit 2 H

Den del af underområdet, der er beliggende mellem parallellerne 55°20' nordlig bredde (Hopedale) og 57°40' nordlig bredde (Cape Mugford).

Afsnit 2 J

Den del af underområdet, der er beliggende syd for parallellen 55°20' nordlig bredde (Hopedale).

Underområde 3

Den del af det i NAFO-konventionen fastlagte område, der er beliggende syd for parallellen 52°15' nordlig bredde og øst for en linje, der udgår ret nord fra Cape Bauld på Newfoundlands nordkyst til 52°15' nordlig bredde; nord for parallellen 39°00' nordlig bredde, samt øst og nord for en kompaslinje, der udgår fra 39°00' nordlig bredde, 50°00' vestlig længde i nordvestlig retning og passerer et punkt på 43°30' nordlig bredde, 55°00' vestlig længde med retning mod et punkt på 47°50' nordlig bredde, 60°00' vestlig længde, indtil den skærer en ret linje, der forbinder Cape Ray, 47°37,0' nordlig bredde; 59°18,0' vestlig længde på Newfoundlands kyst med Cape North, 47°02,0' nordlig bredde; 60°25,0' vestlig længde på Cape Breton Island; derfra i nordøstlig retning langs den nævnte linje til Cape Ray, 47°37,0' nordlig bredde, 59°18,0' vestlig længde.

Underområde 3 er inddelt i seks afsnit

Afsnit 3 K

Den del af underområdet, der er beliggende nord for parallellen 49°15' nordlig bredde (Cape Freels, Newfoundland).

Afsnit 3 L

Den del af underområdet, der er beliggende mellem strækningen fra Cape Freels til Cape St Mary på Newfoundlands kyst og en linje defineret som følger: linjen udgår fra Cape Freels; derfra ret øst til meridianen 46°30' vestlig længde, derfra ret syd til parallellen 46°00' nordlig bredde, derfra ret vest til meridianen 54°30' vestlig længde, derfra langs en kompaslinje til Cape St Mary, Newfoundland.

Afsnit 3 M

Den del af underområdet, der er beliggende syd for parallellen 49°15' nordlig bredde og øst for meridianen 46°30' vestlig længde.

Afsnit 3 N

Den del af underområdet, der er beliggende syd for parallellen 46°00' nordlig bredde og mellem meridianerne 46°30' vestlig længde og 51°00' vestlig længde.

Afsnit 3 O

Den del af underområdet, der er beliggende syd for parallellen 46°00' nordlig bredde og mellem meridianerne 51°00' vestlig længde og 54°30' vestlig længde.

Afsnit 3 P

Den del af underområdet, der er beliggende syd for Newfoundlands kyst og vest for en linje fra Cape St Mary, Newfoundland, til et punkt på 46°00' nordlig bredde, 54°30' vestlig længde, derfra ret syd til underområdets ydergrænse.

Afsnit 3 P er inddelt i to underafsnit

Underafsnit 3 P n (nordvestlige underafsnit): Den del af underområdet, der er beliggende nordvest for en linje, der udgår fra 47°30,7' nordlig bredde; 57°43,2' vestlig længde, i omtrent sydvestlig retning til et punkt på 46°50,7' nordlig bredde og 58°49,0' vestlig længde.

Underafsnit 3 P s (sydøstlige underafsnit): Den del af afsnit 3 P, der er beliggende sydøst for den linje, der er anført for underafsnit 3 P n.

Underområde 4

Den del af det i NAFO-konventionen fastlagte område, der er beliggende nord for parallellen 39°00' nordlig bredde, vest for underområde 3 og øst for en linje defineret som følger:

linjen udgår fra endepunktet for den internationale grænse mellem Amerikas Forenede Stater og Canada i Grand Manan Channel ved 44°46'35,346" nordlig bredde og 66°54'11,253" vestlig længde; derfra ret syd til parallellen 43°50' nordlig bredde; derfra ret vest til meridianen 67°24'27,24" vestlig længde; derfra langs en geodætisk linje i sydvestlig retning til et punkt på 42°53'14" nordlig bredde og 67°44'35" vestlig længde; derfra langs en geodætisk linje i sydøstlig retning til et punkt på 42°31'08" nordlig bredde og 67°28'05" vestlig længde; derfra langs en geodætisk linje til et punkt på 42°20' nordlig bredde og 67°18'13,15" vestlig længde;

derfra ret øst til et punkt på 66°00' vestlig længde; derfra langs en kompaslinje i sydøstlig retning til et punkt på 42°00' nordlig bredde og 65°40' vestlig længde; og derfra ret syd til parallellen 39°00' nordlig bredde.

Underområde 4 er inddelt i seks afsnit

Afsnit 4 R

Den del af det i NAFO-konventionen fastlagte område, der er beliggende mellem strækningen fra Cape Bauld til Cape Ray på Newfoundlands kyst og en linje defineret som følger: linjen udgår fra Cape Bauld, derfra ret nord til 52°15' nordlig bredde, derfra ret vest til Labradors kyst, derfra langs Labradors kyst til endepunktet for grænsen mellem Labrador og Quebec, derfra langs en kompaslinje i sydvestlig retning til et punkt på 49°25' nordlig bredde, 60°00' vestlig længde, derfra ret syd til et punkt på 47°50' nordlig bredde, 60°00' vestlig længde, derfra langs en kompaslinje i sydøstlig retning til det punkt, hvor grænsen af underområde 3 skærer den rette linje, der forbinder Cape North, Nova Scotia med Cape Ray, Newfoundland, derfra til Cape Ray, Newfoundland.

Afsnit 4 S

Den del af underområdet, der er beliggende mellem Quebecs sydkyst på strækningen fra endepunktet for grænsen mellem Labrador og Quebec til Pte. des Monts og en linje defineret som følger: linjen udgår fra Pte. des Monts, derfra ret øst til et punkt på 49°25' nordlig bredde, 64°40' vestlig længde, derfra langs en kompaslinje i østsydøstlig retning til et punkt på 47°50' nordlig bredde, 60°00' vestlig længde, derfra ret nord til et punkt på 49°25' nordlig bredde, 60°00' vestlig længde, derfra langs en kompaslinje i nordøstlig retning til endepunktet for grænsen mellem Labrador og Quebec.

Afsnit 4 T

Den del af underområdet, der er beliggende mellem strækningen fra Cape North til Pte. des Monts på Nova Scotia, New Brunswick og Quebecs kyster og en linje defineret som følger: linjen udgår fra Pte. des Monts, derfra ret øst til et punkt på 49°25' nordlig bredde, 64°40' vestlig længde, derfra langs en kompaslinje i sydøstlig retning til et punkt på 47°50' nordlig bredde, 60°00' vestlig længde, derfra langs en kompaslinje i sydlig retning til Cape North, Nova Scotia.

Afsnit 4 V

Den del af underområdet, der er beliggende mellem strækningen fra Cape North til Fourchu på Nova Scotias kyst og en linje defineret som følger: linjen udgår fra Fourchu, derfra langs en kompaslinje i østlig retning til et punkt på 45°40' nordlig bredde, 60°00' vestlig længde, derfra ret syd langs meridianen 60°00' vestlig længde til parallellen 44°10' nordlig bredde, derfra ret øst til meridianen 59°00' vestlig længde, derfra ret syd til parallellen 39°00' nordlig bredde, derfra ret øst til det punkt, hvor grænsen mellem underområderne 3 og 4 skærer parallellen 39°00' nordlig bredde, derfra langs grænsen mellem underområderne 3 og 4 og en linje, der fortsætter i nordvestlig retning til et punkt på 47°50' nordlig bredde, 60°00' vestlig længde, og derfra langs en kompaslinje i sydlig retning til Cape North, Nova Scotia.

Afsnit 4 V er inddelt i to underafsnit

Underafsnit 4 V n (nordlige underafsnit): Den del af afsnit 4 V, der er beliggende nord for parallellen 45°40' nordlig bredde.

Underafsnit 4 V s (sydlige underafsnit): Den del af afsnit 4 V, der er beliggende syd for parallellen 45°40' nordlig bredde.

Afsnit 4 W

Den del af underområdet, der er beliggende mellem strækningen fra Halifax til Fourchu på Nova Scotias kyst og en linje defineret som følger: linjen udgår fra Fourchu, derfra langs en kompaslinje i østlig retning til et punkt på 45°40' nordlig bredde, 60°00' vestlig længde, derfra ret syd langs meridianen 60°00' vestlig længde til parallellen 44°10' nordlig bredde, derfra ret øst til meridianen 59°00' vestlig længde, derfra ret syd til parallellen 39°00' nordlig bredde, derfra ret vest til meridianen 63°20' vestlig længde, derfra ret nord til et punkt på denne meridian ved 44°20' nordlig bredde, derfra langs en kompaslinje i nordvestlig retning til Halifax, Nova Scotia.

Afsnit 4 X

Den del af underområdet, der er beliggende mellem strækningen fra endepunktet for grænsen mellem New Brunswick og Maine til Halifax på den vestlige ydergrænse af underområde 4 og New Brunswick og Nova Scotias kyster og en linje defineret som følger: linjen udgår fra Halifax, derfra langs en kompaslinje i sydøstlig retning til et punkt på 44°20' nordlig bredde, 63°20' vestlig længde, derfra ret syd til parallellen 39°00' nordlig bredde og derfra ret vest til meridianen 65°40' vestlig længde.

Underområde 5

Den del af det i NAFO-konventionen fastlagte område, der er beliggende vest for den vestlige ydergrænse af underområde 4, nord for parallellen 39°00' nordlig bredde og øst for meridianen 71°40' vestlig længde.

Underområde 5 er inddelt i to afsnit

Afsnit 5 Y

Den del af underområdet, der er beliggende mellem strækningen fra grænsen mellem Maine og New Brunswick til 70°00' vestlig længde på Cape Cod (ca. 42° nordlig bredde) på kysterne i Maine, New Hampshire og Massachusetts og en linje defineret som følger: linjen udgår fra et punkt på Cape Cod ved 70° vestlig længde (ca. 42° nordlig bredde), derfra ret nord til 42°20' nordlig bredde, derfra ret øst til 67°18'13,15" vestlig længde ved ydergrænsen af underområde 4 og 5 og derfra langs denne grænse til grænsen mellem Canada og Amerikas Forenede Stater.

Afsnit 5 Z

Den del af underområdet, der er beliggende syd og øst for afsnit 5 Y.

Afsnit 5 Z er inddelt i to underafsnit: et østligt og et vestligt underafsnit defineret som følger:

5 Z e (østlige underafsnit): Den del af afsnit 5 Z, der er beliggende øst for meridianen 70°00' vestlig længde.

Underafsnit 5 Z e er inddelt i to enheder(1):

5 Z u (Amerikas Forenede Staters farvande) er den del af underafsnit 5 Z e, der er beliggende vest for de geodætiske linjer, der forbinder punkterne med følgende koordinater:

>TABELPOSITION>

5 Z c (canadiske farvande) er den del af underafsnit 5 Z e, der er beliggende øst for de ovennævnte geodætiske linjer.

5 Z w (vestlige underafsnit): Den del af afsnit 5 Z, der er beliggende vest for meridianen 70°00' vestlig længde.

Underområde 6

Den del af det i NAFO-konventionen fastlagte område, der er afgrænset af en linje, der udgår fra et punkt på 71°40' vestlig længde på Rhode Islands kyst, derfra ret syd til 39°00' nordlig bredde, derfra ret øst til 42°00' vestlig længde, derfra ret syd til 35°00' nordlig bredde, derfra ret vest til den nordamerikanske kyst, derfra mod nord langs den nordamerikanske kyst til et punkt på 71°40' vestlig længde på Rhode Island.

Underområde 6 er inddelt i otte afsnit

Afsnit 6 A

Den del af underområdet, der er beliggende nord for parallellen 39°00' nordlig bredde og vest for underområde 5.

Afsnit 6 B

Den del af underområdet, der er beliggende vest for 70°00' vestlig længde, syd for parallellen 39°00' nordlig bredde og nord og vest for en linje i vestlig retning langs parallellen 37°00' nordlig bredde til 76°00' vestlig længde og derfra ret syd til Cape Henry, Virginia.

Afsnit 6 C

Den del af underområdet, der er beliggende vest for 70°00' vestlig længde og syd for underafsnit 6 B.

Afsnit 6 D

Den del af underområdet, der er beliggende øst for afsnit 6 B og 6 C og vest for 65°00' vestlig længde.

Afsnit 6 E

Den del af underområdet, der er beliggende øst for afsnit 6 D og vest for 60°00' vestlig længde.

Afsnit 6 F

Den del af underområdet, der er beliggende øst for afsnit 6 E og vest for 55°00' vestlig længde.

Afsnit 6 G

Den del af underområdet, der er beliggende øst for afsnit 6 F og vest for 50°00' vestlig længde.

Afsnit 6 H

Den del af underområdet, der er beliggende øst for afsnit 6 G og vest for 42°00' vestlig længde.

(1) Disse to enheder er ikke medtaget i NAFO-konventionens 6. udgivelse (maj 2000). Men de blev efter forslag fra NAFO's videnskabelige råd godkendt af NAFO's almindelige råd i henhold til NAFO-konventionens artikel XX(2).

BILAG III

DEFINITIONER OG KODER, DER SKAL ANVENDES VED INDBERETNING AF FANGSTDATA

a) LISTE OVER FISKEREDSKABER

(fra the International Standard Statistical Classification of Fishing Gears (ISSCFG))

>TABELPOSITION>

b) DEFINITION AF MÅL FOR FISKERIINDSATS EFTER FISKEREDSKAB

Når det er muligt, bør indberetninger om fiskeriindsats inddeles i følgende tre kategorier:

Kategori A

>TABELPOSITION>

Kategori B

Antal dage med fiskeriaktivitet er det antal dage, hvor der har været fiskeriaktivitet. For fiskeri, som indebærer en høj grad af søgning, skal det antal dage, hvor der har været tale om søgning uden fiskeri, medregnes i antal dage med fiskeriaktivitet.

Kategori C

Ud over angivelse af dage med fiskeriaktivitet og søgning skal antal liggedage også angives. Heri indregnes alle dage, hvor fartøjet har været i havn.

Procent af anslået fiskeriindsats (forholdsmæssig indsats)

Det skal anføres, hvor stor en procentdel af indsatsen der er fremkommet ved beregning. Procentdelen udregnes ifølge nedenstående formel:

>REFERENCE TIL EN GRAFIK>

c) INDDELING AF FARTØJER EFTER STØRRELSE

(fra the International Standard Statistical Classification of Fishing Vessels (ISSCFV))

Tonnageklasser

>TABELPOSITION>

d) VÆSENTLIGSTE FISKEDE ART (MÅLART)

I denne kategori anføres, hvilken fiskeart der primært fiskedes efter. Målarten vil imidlertid ikke nødvendigvis være den art, som udgjorde størsteparten af fangsten. Arten skal angives med den trecifrede bogstavkode (se bilag I).

BILAG IV

FORMAT VED INDBERETNING AF DATA PÅ MAGNETISKE MEDIER

A. KODNINGSFORMAT

Følgende format gælder for data, der indberettes i henhold til artikel 2, stk. 1, litra a), i forordning (EØF) nr. 2018/93

Dataene indberettes som poster af variabel længde med et kolon (:) mellem postens felter. Følgende felter skal indgå i hver post:

>TABELPOSITION>

Følgende format gælder for data, der indberettes i henhold til artikel 2, stk. 1, litra b), i forordning (EØF) nr. 2018/93

Dataene indberettes som poster af variabel længde med et kolon (:) mellem postens felter. Følgende felter skal indgå i hver post:

>TABELPOSITION>

a) Fangsterne angives i landede mængder omregnet til levende vægt.

b) Landekoder:

Østrig AUT

Belgien BEL

Danmark DNK

Finland FIN

Frankrig FRA

Tyskland DEU

Grækenland GRC

Irland IRL

Italien ITA

Luxembourg LUX

Nederlandene NLD

Portugal PRT

Spanien ESP

Sverige SWE

Det Forenede Kongerige GBR

Island ISL

Norge NOR

Bulgarien BGR

Cypern CYP

Den Tjekkiske Republik CZE

Estland EST

Ungarn HUN

Letland LVA

Litauen LTU

Malta MLT

Polen POL

Rumænien ROM

Slovakiet SVK

Slovenien SVN

Tyrkiet TUR

B. FREMSENDELSE AF DATA TIL EUROPA-KOMMISSIONEN

Dataene skal så vidt muligt fremsendes elektronisk (f.eks. som bilag til e-post). Er dette ikke muligt, kan dataene fremsendes på en 3,5" HD-diskette.